Prilog II.

PROJEKTNI ZADATAK

Predmet nabave: usluga najma svjetlosnih dekoracija za blagdansko uređenje grada Rijeke u sezoni 2026./2027.
Predmet ovog projektnog zadatka je najam dodatnih svjetlosnih dekoracija za blagdansko uređenje grada Rijeke u sezoni 2026./2027., s ciljem stvaranja vizualno atraktivnog, skladnog i prepoznatljivog blagdanskog ugođaja na odabranim lokacijama u središtu grada i na području mjesnih odbora.
Predmet nabave obuhvaća svjetlosne dekoracije koje nadopunjuju postojeću blagdansku rasvjetu Grada Rijeke. Od ponuditelja se očekuje da predlože cjelovito, estetski usklađeno i izvedivo rješenje koje će uvažiti karakter pojedine mikrolokacije, okolni prostor, postojeću rasvjetu i ukupni vizualni identitet blagdanskog uređenja grada.
Projektni zadatak ne propisuje unaprijed točan oblik, motiv ili dizajn pojedinog dekorativnog elementa, osim kada je to nužno zbog funkcije ili načina korištenja prostora. Ponuditelji mogu ponuditi vlastita kreativna rješenja, pod uvjetom da ona zadovoljavaju navedene minimalne zahtjeve, količine, dimenzije i tehničke uvjete.

Opis projektnog zadatka
Za svaku mikrolokaciju potrebno je ponuditi odgovarajuće svjetlosne dekoracije u skladu s njezinim prostornim karakteristikama i namjenom. Sve navedene dimenzije, količine i duljine predstavljaju minimalne zahtjeve, osim ako je izričito navedeno drukčije. Ponuditelji mogu ponuditi veće dimenzije, veću količinu svjetlosnih izvora, veću ukupnu duljinu rasvjete ili tehnički i estetski kvalitetnije rješenje, bez smanjenja zahtijevanog opsega na drugim mikrolokacijama.
Ponuda treba sadržavati opis predloženog rješenja za svaku mikrolokaciju, prikaz ili fotografiju ponuđenih dekoracija, osnovne dimenzije, tehničke karakteristike, predviđenu količinu i duljinu rasvjete te način na koji se predloženo rješenje uklapa u cjelokupni koncept blagdanskog uređenja.
Sve ponuđene dekoracije moraju biti namijenjene vanjskoj uporabi te prikladne za vremenske uvjete u razdoblju korištenja. Moraju biti sigurne, stabilne, tehnički ispravne i izvedene od materijala primjerenih dugotrajnoj vanjskoj uporabi. Svjetlosni elementi moraju koristiti LED tehnologiju ili jednakovrijedno energetski učinkovito rješenje. Stupanj zaštite od prodora vode i prašine mora biti primjeren vrsti elementa, njegovu položaju i uvjetima izloženosti. Za linijsku rasvjetu predviđenu za vanjsku uporabu zahtijeva se najmanje IP66, a za samostojeće svjetlosne elemente najmanje IP55. 
Svi svjetlosni i dekorativni elementi predviđeni za montažu na mjestima dostupnima neposrednom dodiru prolaznika moraju biti izvedeni i napajani sigurnosnim vrlo niskim naponom (SELV) od 24 V ili 36 V. Elementi predviđeni za montažu na visinama izvan dohvata prolaznika mogu se napajati naponom 230 V, uz obvezno ispunjavanje svih primjenjivih sigurnosnih zahtjeva za vanjsku uporabu, odgovarajuću električnu zaštitu i zaštitu od vremenskih utjecaja.
Za dekoracije koje se postavljaju na javnim površinama potrebno je osigurati odgovarajuću konstrukcijsku stabilnost, sigurno postolje ili drugi način učvršćenja te sigurno vođenje priključnih vodova. Samostojeći elementi ne smiju predstavljati nerazmjeran rizik za prolaznike niti nepotrebno ometati kretanje pješaka i pristup okolnim sadržajima.
Ponuditelj je dužan u opisu ponude navesti osnovne tehničke karakteristike ponuđene opreme, uključujući dimenzije, ukupnu duljinu rasvjete, boju svjetlosti, priključne zahtjeve, stupanj zaštite i način stabilizacije samostojećih elemenata.

Ponuda treba obuhvatiti sljedeće mikrolokacije i elemente:
1. Užarska ulica
Za Užarsku ulicu potrebno je ponuditi dodatnu linijsku LED rasvjetu ukupne duljine 20 metara (min. 150  LED dioda) toplo bijele svjetlosti sa stupnjem zaštite najmanje IP66, a rješenje treba pridonijeti kontinuiranom blagdanskom dojmu ulice, uz usklađenu boju svjetlosti, ravnomjeran vizualni učinak i tehničku prikladnost za vanjske uvjete. Ponuda mora obuhvatiti minimalno 96 komada.
2. Medulićeva ulica
Za Medulićevu ulicu potrebno je ponuditi dodatnu linijsku LED rasvjetu ukupne duljine 20 metara (min. 150 LED dioda) toplo bijele svjetlosti sa stupnjem zaštite najmanje IP66, a rješenje treba pridonijeti kontinuiranom blagdanskom dojmu ulice, uz usklađenu boju svjetlosti, ravnomjeran vizualni učinak i tehničku prikladnost za vanjske uvjete. Ponuda mora obuhvatiti minimalno 96 komada.
3. Korzo
a) Za rasvjetne stupove (tzv. kandelabre) na Korzu potrebno je ponuditi najmanje 56 dekorativnih svjetlosnih elemenata namijenjenih postavljanju na postojeće stupove javne rasvjete. Svaki element treba imati visinu najmanje 130cm. Ponuditelj slobodno predlaže oblik, motiv i dizajn, pri čemu rješenje treba biti elegantno, vizualno ujednačeno i primjereno glavnoj gradskoj šetnici. Konstrukcija i način pričvršćivanja moraju biti sigurni i prilagođeni mjestu postavljanja.
b) Za Korzo je, uz dekorativne elemente na rasvjetnim stupovima, potrebno ponuditi i dodatne samostojeće svjetlosne elemente i to najmanje četiri samostojeća 3D elementa visine najmanje 2,8 metara sa stupnjem zaštite najmanje IP55. Ponuditelj može ponuditi prigodne svjetlosne instalacije, uz uvjet da zadovoljavaju minimalne dimenzije, budu međusobno usklađene i primjereno oblikovane za glavnu gradsku šetnicu. Svi elementi moraju imati sigurno postolje i odgovarajuću stabilnost.
c)  Za zgradu Gradske vijećnice potrebno je ponuditi koncept sveobuhvatnog blagdanskog osvjetljenja i dekoriranja pročelja. Dekoracija mora biti dimenzijama, količinom elemenata i načinom postavljanja prilagođena veličini i arhitektonskim karakteristikama objekta te vizualno naglasiti reprezentativnost zgrade kao jednog od središnjih gradskih objekata (nije prihvatljivo rješenje koje se sastoji od jednog ili manjeg broja samostalnih dekorativnih elemenata bez značajnog vizualnog učinka na cjelokupno pročelje. Predložena dekoracija mora obuhvatiti veći dio vidljivog pročelja te stvoriti prepoznatljiv, svečan i estetski usklađen blagdanski dojam). Ponuditelj je dužan predložiti dovoljan broj svjetlosnih elemenata, visećih motiva i/ili drugih dekorativnih rješenja kako bi se postigao bogat, ali elegantan izgled primjeren značaju lokacije i identitetu grada. Svi elementi moraju biti prilagođeni vanjskoj uporabi te imati stupanj zaštite najmanje IP55.
d) Za trgovačku zonu Korzo potrebno je ponuditi linijsku LED rasvjetu ukupne duljine najmanje 500 metara (min. 150 LED dioda), bijele svjetlosti i sa stupnjem zaštite najmanje IP66. Rješenje treba osigurati vizualni kontinuitet i pridonijeti blagdanskom ugođaju trgovačke zone, uz uvažavanje kretanja pješaka i funkcionalnosti prostora.
e)  Za središnju lokaciju božićne jelke potrebno je ponuditi minimalno dodatnu linijsku LED rasvjetu ukupne duljine najmanje 1.400 metara (min. 150 LED dioda), bijele svjetlosti, zeleni ili crni kabel. Rasvjeta mora biti namijenjena za vanjsku uporabu, sa stupnjem zaštite najmanje IP66 te prilagođena blagdanskom uređenju prostora oko jelke.
Također, Ponuditelj je dužan predvidjeti i dodatne 2D svjetlosne i/ili dekorativne motive koji će vizualno nadopuniti postojeće ukrase na jelki (kuglice srebrne i zlatne boje promjera od 25 do 40 cm). Količina, dimenzije i raspored dodatnih svjetlosnih motiva moraju biti primjereni jelki visine od 10 do 12 metara te osigurati skladnu i uravnoteženu cjelinu. Prilikom oblikovanja dekoracije potrebno je voditi računa da božićna jelka ostane dominantan vizualni element prostora, uz estetski promišljeno ukrašavanje. Predloženo rješenje mora biti reprezentativno, primjereno središnjoj gradskoj lokaciji i karakteru grada te se vizualno uklapati u cjelokupno blagdansko uređenje centra grada.

4. Bonavia

Za područje Bonavije potrebno je ponuditi dodatnu linijsku LED rasvjetu ukupne duljine najmanje 900 metara (min. 150 LED dioda), bijele svjetlosti. Rasvjeta treba biti prikladna za vanjsku uporabu sa stupnjem zaštite najmanje IP66. Ponuđeno rješenje treba vizualno povezati prostor i nadopuniti postojeće blagdansko uređenje.

5. Trg Republike Hrvatske
Za Trg Republike Hrvatske potrebno je ponuditi: 
· dodatnu linijsku LED rasvjetu bijele svjetlosti ukupne duljine najmanje 160 metara (min. 150 LED dioda) sa stupnjem zaštite najmanje IP66; 
· najmanje jedan veliki samostojeći svjetlosni element ukupne visine najmanje 4,9 metara sa stupnjem zaštite najmanje IP55. Samostojeći element treba biti prostorno dojmljiv, stabilan i vizualno atraktivan. Može biti oblikovan kao prolazna instalacija ili na drugi način omogućavati interakciju s posjetiteljima.

6. Klizalište (Exportdrvo)
Za područje klizališta potrebno je ponuditi: 
· dodatnu linijsku LED rasvjetu bijele svjetlosti  ukupne duljine najmanje 2.000 metara (min 150 LED dioda). Rasvjeta treba pridonijeti blagdanskom ugođaju prostora, biti prikladna za vanjsku uporabu te imati stupanj zaštite najmanje IP66.
· najmanje jedan samostojeći svjetlosni element ukupne visine najmanje 2,8 metara sa stupnjem zaštite najmanje IP55.


7. Cont – Glorijet
Za područje Cont – Glorijet potrebno je ponuditi: 
· linijsku LED rasvjetu bijele svjetlosti ukupne duljine najmanje 180 metara (min. 150 LED dioda) sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita bijele svjetlosti, ukupne duljine najmanje 16 metara (min. 100 LED dioda) i sa stupnjem zaštite najmanje IP66. 
Elementi trebaju stvarati skladan, kontinuiran svjetlosni dojam te biti prikladni za način postavljanja na ovoj mikrolokaciji.
8. Trg Riječke rezolucije  
Za Trg Riječke rezolucije potrebno je ponuditi: 
· linijsku LED rasvjetu bijele svjetlosti ukupne duljine najmanje 300 metara (min. 150 LED dioda) sa stupnjem zaštite najmanje IP66; 
· najmanje dva samostojeća svjetlosna elementa visine najmanje 2,9 metara sa stupnjem zaštite najmanje IP55. Samostojeći elementi trebaju biti dekorativno dojmljivi, stabilni i međusobno vizualno usklađeni. Ponuditelj može predložiti vlastiti oblik i motiv, pod uvjetom da su elementi primjereni prostoru trga i uklopljeni u cjelokupan koncept.
9. Kazališni park
Za Kazališni park potrebno je ponuditi: 
· najmanje jedan samostojeći svjetlosni element visine najmanje 5,5 metara sa stupnjem zaštite najmanje IP55; 
· linijsku LED rasvjetu bijele svjetlosti ukupne duljine najmanje 400 metara (min. 150 LED dioda), sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita, bijele svjetlosti, ukupne duljine najmanje 164 metra (min. 100 LED dioda) sa stupnjem zaštite najmanje IP66. 
Samostojeći element treba imati izražen vizualni karakter i biti vidljiv kao središnji dekorativni naglasak mikrolokacije. Nije potrebno ponuditi određeni figurativni motiv; prihvatljivo je svako kvalitetno oblikovano rješenje koje zadovoljava minimalnu visinu, sigurnosne uvjete i estetske zahtjeve. Element mora imati odgovarajuće postolje i stabilizaciju.
10. Art kvart
Za Art kvart potrebno je ponuditi: 
· najmanje jedan samostojeći 3D svjetlosni element visine najmanje 5 metra sa stupnjem zaštite najmanje IP55,  
· Najmanje tri samostojeća 3D svjetlosna elementa visine najmanje 2 metra sa stupnjem zaštite najmanje IP55,
· Najmanje 20 scenografsko/dekorativnih elemenata koji se postavljaju na lokaciji zahvata različitih struktura, boja i materijala.
Samostojeći elementi na ovoj mikrolokaciji trebaju biti osmišljeni kao suvremene svjetlosne instalacije koje odgovaraju karakteru Art kvarta kao prostora kulture, kreativnosti i okupljanja građana. Predloženo rješenje treba stvarati prepoznatljivu prostornu cjelinu te osigurati najmanje jednu dominantnu dekorativnu točku koja svojim dimenzijama, oblikovanjem ili načinom korištenja predstavlja glavni vizualni naglasak lokacije.
Najmanje jedan od ponuđenih elemenata treba imati prostornu izvedbu koja omogućava neposrednu interakciju posjetitelja s dekoracijom, poput prolaska kroz element, zadržavanja unutar njegove strukture ili korištenja dekoracije kao ambijentalnog punktа za fotografiranje i boravak u prostoru. Posebno se potiču rješenja koja stvaraju atraktivne točke za fotografiranje, interakciju posjetitelja i boravak u prostoru, poput prolaznih instalacija, svjetlosnih okvira, poklona, dekorativnih objekata većeg formata, foto-kutaka ili drugih umjetnički oblikovanih elemenata.
Ponuđeni elementi trebaju biti međusobno vizualno povezani.
11. Park Nikole Hosta
Za Park Nikole Hosta potrebno je ponuditi linijsku LED rasvjetu bijele svjetlosti ukupne duljine najmanje 500 metara (min. 150 LED dioda) sa stupnjem zaštite najmanje IP66. Rješenje treba uvažavati parkovni karakter prostora, omogućiti skladno raspoređivanje rasvjete te ne ometati uobičajeno korištenje parka.
12. Trsatske stube
Za područje Trsatskih stuba potrebno je ponuditi dekorativnu LED rasvjetu za dvije postojeće sjenice:  
· sjenica 1: najmanje 50 metara linijske LED rasvjete ili drugog odgovarajućeg dekorativnog svjetlosnog rješenja, bijele svjetlosti,
· sjenica 2: najmanje 30 metara linijske LED rasvjete ili drugog odgovarajućeg dekorativnog svjetlosnog rješenja, bijele svjetlosti; 
Rješenje mora naglašavati karakter lokacije te omogućiti stvaranje atraktivnog adventskog ambijenta.
13. Mrtvi kanal
Za područje Mrtvog kanala potrebno je ponuditi dekorativno osvjetljenje najmanje 16 stabala uz korištenje LED rasvjete ukupne duljine najmanje 880 metara, zeleni ili crni kabel, bijele svjetlosti i minimalnog stupnja zaštite IP66.
14. Željeznički kolodvor 
Za područje Željezničkog kolodvora potrebno je ponuditi: 
· dekorativnu rasvjetu za postojeća stabla uz korištenje LED rasvjete ukupne duljine najmanje 100 metara, zeleni ili crni kabel, bijele svjetlosti i minimalnog stupnja zaštite IP66.
· Najmanje jedan samostojeći 3D svjetlosni element visine najmanje 2,9 metara (npr. dekorativno drvce ili bor s pripadajućom rasvjetom) sa stupnjem zaštite najmanje IP55. 
Rješenje treba  pridonijeti stvaranju prepoznatljive adventske točke te tvoriti jedinstvenu i skladnu vizualnu cjelinu.

15. Vodosprema Vidikovac
Za područje Vodospreme Vidikovac potrebno je ponuditi: 
· linijsku LED rasvjetu ukupne duljine najmanje 400 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 60 metara (min. 100 LED dioda), tople bijele svjetlosti i sa stupnjem zaštite najmanje IP66.  
Predložena dekoracija treba biti primjerena karakteru lokacije i stvoriti skladan svjetlosni ugođaj, uz odgovarajuću otpornost na vanjske uvjete.

16. Mjesni odbori
a) Za lokacije jelki po mjesnim odborima potrebno je osigurati linijsku LED rasvjetu (min. 150 LED dioda) bijele boje ukupne duljine najmanje 700 metara, zeleni ili crni kabel. Rasvjeta treba biti sa stupnjem zaštite najmanje IP66 i prikladna za vanjsku uporabu. Predložena oprema treba omogućiti učinkovito i sigurno dekoriranje jelki na obuhvaćenim lokacijama.
b) Za područje Mjesnog odbora Zamet potrebno je ponuditi: 
· linijsku LED rasvjetu ukupne duljine najmanje 500 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 22 metra (min. 100 LED dioda), bijele svjetlosti i sa stupnjem zaštite najmanje IP66; 
· najmanje jedan samostojeći svjetlosni 3D element visine najmanje 2,9 metara sa stupnjem zaštite najmanje IP55. Samostojeći element može biti oblikovan prema kreativnom prijedlogu Ponuditelja, bez obveze korištenja određenog motiva. Mora biti primjeren lokaciji, stabilan i vizualno usklađen s ostalom rasvjetom.
Ukupno rješenje mora tvoriti jedinstvenu i skladnu vizualnu cjelinu.
c) Za područje Mjesnog odbora Sveti Nikola potrebno je ponuditi: 
· linijsku LED rasvjetu ukupne duljine najmanje 680 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 50 metara (min. 100 LED dioda), bijele svjetlosti i sa stupnjem zaštite najmanje IP66. 
Rješenje treba biti funkcionalno, sigurno i vizualno skladno te primjereno vanjskim uvjetima i karakteru mikrolokacije.
Ukupno rješenje mora tvoriti jedinstvenu i skladnu vizualnu cjelinu.
d) Za područje Mjesnog odbora Drenova potrebno je ponuditi: 
· linijsku LED rasvjetu ukupne duljine najmanje 600 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 78 metara (min. 100 LED dioda), bijele svjetlosti i sa stupnjem zaštite najmanje IP66. 
Elementi trebaju činiti skladnu cjelinu i biti prilagođeni načinu postavljanja na lokaciji.
Ukupno rješenje mora tvoriti jedinstvenu i skladnu vizualnu cjelinu.
e) Za područje Mjesnog odbora Srdoči potrebno je ponuditi: 
· linijsku LED rasvjetu ukupne duljine najmanje 600 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 130 metara (min. 100 LED dioda),  bijele svjetlosti i sa stupnjem zaštite najmanje IP66. 
Ponuda treba obuhvatiti rješenje koje se može sigurno postaviti i koje vizualno povezuje dekorirane dijelove prostora.
Ukupno rješenje mora tvoriti jedinstvenu i skladnu vizualnu cjelinu.
f) Za područje Mjesnog odbora Gornja Vežica potrebno je ponuditi: 
· linijsku LED rasvjetu ukupne duljine najmanje 275 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 34 metra (min. 100 LED dioda) bijele svjetlosti i sa stupnjem zaštite najmanje IP66; 
· najmanje jedan samostojeći 3D svjetlosni element visine najmanje 2,9 metara sa stupnjem zaštite najmanje IP55; 
· najmanje jedan dodatni samostojeći svjetlosni element visine najmanje 1,9 metara sa stupnjem zaštite najmanje IP55. 
Samostojeći elementi mogu biti različitih veličina i oblikovani prema prijedlogu Ponuditelja. Potrebno ih je uskladiti u zajedničku vizualnu cjelinu, uz odgovarajuću stabilnost i sigurnost.
Ukupno rješenje mora tvoriti jedinstvenu i skladnu vizualnu cjelinu.
g) Za područje Mjesnog odbora Kantrida potrebno je ponuditi: 
· linijsku LED rasvjetu ukupne duljine najmanje 500 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 126 metara (min. 100 LED dioda)  bijele svjetlosti i sa stupnjem zaštite najmanje IP66. 
Predloženo rješenje treba biti primjereno vanjskom prostoru, sigurno za uporabu i vizualno skladno.
Ukupno rješenje mora tvoriti jedinstvenu i skladnu vizualnu cjelinu.
h) Za područje Mjesnog odbora Podvežica potrebno je ponuditi linijsku LED rasvjetu ukupne duljine najmanje 670 metara, bijele svjetlosti i sa stupnjem zaštite najmanje IP66. Rasvjeta treba omogućiti cjelovito blagdansko osvjetljavanje predviđenih dijelova lokacije, uz tehnički prikladno i sigurno rješenje.
i) Za područje Mjesnog odbora Pehlin potrebno je ponuditi linijsku LED rasvjetu ukupne duljine najmanje 500 metara, bijele svjetlosti i sa stupnjem zaštite najmanje IP66. Ponuda treba obuhvatiti kvalitetno rješenje prikladno za vanjsku uporabu.
j) Za područje Mjesnog odbora Podmurvice potrebno je ponuditi: 
· linijsku LED rasvjetu ukupne duljine najmanje 220 metara, bijele svjetlosti i sa stupnjem zaštite najmanje IP66; 
· najmanje jedan samostojeći svjetlosni 3D element visine najmanje 2,9 metara sa stupnjem zaštite najmanje IP55; 
· najmanje jedan dodatni samostojeći 3D svjetlosni element visine najmanje 1,9 metara sa stupnjem zaštite najmanje IP55. Samostojeći elementi mogu biti različitog dizajna, ali trebaju biti vizualno usklađeni, stabilni i primjereni prostoru.
Ukupno rješenje mora tvoriti jedinstvenu i skladnu vizualnu cjelinu.
k) Za područje Mjesnog odbora Škurinje potrebno je ponuditi: 
· linijsku LED rasvjetu ukupne duljine najmanje 700 metara, bijele svjetlosti i sa stupnjem zaštite najmanje IP66; 
· viseću svjetlosnu dekoraciju tipa zavjese ili stalaktita ukupne duljine najmanje 94 metra (min. 100 LED diode), bijele svjetlosti i sa stupnjem zaštite najmanje IP66.
Ukupno rješenje mora tvoriti jedinstvenu i skladnu vizualnu cjelinu.
l) Za područje Mjesnog odbora Gornji Zamet (Morčić) potrebno je ponuditi dekorativno osvjetljenje najmanje 17 stabala ukupne duljine najmanje 560 metara LED rasvjete, zeleni ili crni kabel, bijele svjetlosti i minimalnog stupnja zaštite IP66.
m) Za područje Mjesnog odbora Kozala potrebno je ponuditi: 
· viseću svjetlosnu dekoraciju tipa zavjese ili stalaktita ukupne duljine najmanje 50 metra (min. 100 LED diode), bijele svjetlosti i sa stupnjem zaštite najmanje IP66. 
· linijsku LED rasvjetu ukupne duljine najmanje 20 metara, bijele svjetlosti i sa stupnjem zaštite najmanje IP66 za ukrašavanje na postojećoj hortikulturi; 
· najmanje jedan samostojeći svjetlosni 3D element visine najmanje 2,9 metara sa stupnjem zaštite najmanje IP55;   
Ukupno rješenje mora tvoriti jedinstvenu i skladnu vizualnu cjelinu.
n) Za područje Mjesnog odbora Turnić potrebno je ponuditi: 
· dekorativno osvjetljenje najmanje tri stabla ukupne duljine najmanje 100 metara LED rasvjete, zeleni ili crni kabel, bijele svijetlosti i minimalnog stupanja zaštite IP66; 
· dekorativno osvjetljenje hortikulturnih površina ili grmlja ukupne duljine najmanje 120 metara LED rasvjete, zeleni ili crni kabel, bijele svijetlosti i minimalnog stupanja zaštite IP66; 
· dekorativno osvjetljenje ograde ukupne duljine najmanje 20 metara. 
Sve dekoracije moraju biti međusobno usklađene i primjereno raspoređene u prostoru.
Ukupno rješenje mora tvoriti jedinstvenu i skladnu vizualnu cjelinu.
o) Za područje Mjesnog odbora Škurinjska Draga potrebno je ponuditi dekorativno osvjetljenje najmanje devet stabala ukupne duljine najmanje 350 metara LED rasvjete, zeleni ili crni kabel, bijele svijetlosti i minimalnog stupanja zaštite IP66;
p) Za područje Mjesnog odbora Mlaka potrebno je ponuditi dekorativno osvjetljenje najmanje deset stabala ukupne duljine najmanje 600 metara LED rasvjete, zeleni ili crni kabel, bijele svijetlosti i minimalnog stupanja zaštite IP66;
17. Potencijalne nove adventske lokacije 
Ponuditelj je obvezan u sklopu svoje ponude dostaviti i rješenje za opremanje dodatnih adventskih lokacija koje mogu biti aktivirane tijekom trajanja ugovora. Točne mikrolokacije utvrdit će se po završetku "Javnog natječaja za davanje na korištenje površina javne namjene za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i pružanje ugostiteljskih usluga u 2026. godini" (Tarsatički principij, Verdijeva ulica, Titov trg).
Za navedene lokacije Ponuditelj mora osigurati najmanje:
· najmanje jedan samostojeći 3D svjetlosni element visine najmanje 3 metra sa stupnjem zaštite najmanje IP55,    
· najmanje 300 metara LED stalaktita ili drugih visećih dekorativnih svjetlosnih elemenata, bijele svijetlosti sa stupnjem zaštite najmanje IP66,
· najmanje 1.000 metara linijske LED rasvjete (min. 150 LED dioda) toplo bijele boje sa stupnjem zaštite najmanje IP66,
· odgovarajući broj scenografskih i dekorativnih elemenata potreban za formiranje cjelovite adventske ambijentalne cjeline, a minimalno 50 komada.
Svi predloženi elementi moraju biti usklađeni s vizualnim identitetom Rijeka Adventa, prilagođeni karakteru lokacije te tehnički i sigurnosno primjereni za postavljanje na javnim površinama. 

Dodatne napomene
U ponudi je potrebno obuhvatiti najam svih ponuđenih elemenata za ugovoreno razdoblje, uključujući prijevoz i dopremu opreme do skladišta Naručitelja, utovar, istovar i druge manipulativne troškove potrebne za isporuku, u skladu s uvjetima javnog poziva. 
U cijenu je potrebno uključiti i troškove zamjene opreme koja je neispravna, oštećena ili ne odgovara prihvaćenoj ponudi, kada je zamjena obveza Ponuditelja prema uvjetima Javnog poziva i ugovora. 
Svi minimalni zahtjevi utvrđeni ovim projektnim zadatkom obvezni su za Ponuditelje. Ponuditelji mogu ponuditi rješenja koja premašuju zadane minimalne količine, duljine, dimenzije i tehničke zahtjeve te koja svojim dizajnom, kvalitetom i vizualnim učinkom dodatno unapređuju blagdansko uređenje grada, pri čemu nije dopušteno umanjivanje propisanih minimalnih zahtjeva.
Za svaku mikrolokaciju potrebno je jasno prikazati ponuđeno rješenje, uključujući vrstu i broj elemenata, njihove dimenzije, ukupne duljine rasvjete te osnovne tehničke karakteristike, uz odgovarajući vizualni prikaz iz kojeg je razvidno na koji način ponuđeno rješenje ispunjava zahtjeve ovog projektnog zadatka.
Ponuditelj treba predložiti rješenja koja su prilagođena karakteru i prostornim obilježjima pojedinih mikrolokacija, a istodobno čine prepoznatljivu, skladnu i vizualno povezanu cjelinu blagdanskog uređenja Rijeke. Pritom je potrebno voditi računa o usklađenosti s postojećom blagdanskom rasvjetom, arhitekturom, zelenim površinama i drugim obilježjima prostora.
U ocjeni idejnog koncepta osobito će se razmatrati:
· Cjelovitost i koherentnost koncepta (estetska kvaliteta, kreativnost i originalnost predloženih rješenja);
· Uklapanje u postojeći fond rasvjete i identitet grada (usklađenost s postojećom blagdanskom rasvjetom i karakterom pojedine mikrolokacije);
· Kvaliteta rješenja po lokacijama (primjerenost dimenzija, oblika i vizualnog učinka prostoru);
· Konkretizacija i kvaliteta ponuđene opreme (kvaliteta, jasnoća i vjerodostojnost prikaza ponuđene opreme);
· Izvedivost, sigurnost i održivost rješenja (funkcionalnost, tehnička izvedivost i sigurnost predloženih rješenja).
Sama činjenica da ponuđeni element prikazuje određeni motiv ili oblik ne predstavlja prednost u odnosu na druga ponuđena rješenja. Naglasak je na ukupnoj kvaliteti, kreativnosti, funkcionalnosti, vizualnom učinku i usklađenosti ponuđenog rješenja s projektnim zadatkom.
Za sve ponuđene svjetlosne elemente potrebno je osigurati odgovarajuće priključne setove, spojne elemente, priključne vodove i pripadajuću opremu potrebnu za njihovo sigurno i funkcionalno povezivanje, u skladu s vrstom elementa i predviđenim načinom postavljanja.
Pri odabiru i izvedbi priključnih vodova potrebno je voditi računa o boji podloge i površine na koju se dekoracija postavlja, kako bi vodovi bili što manje vizualno uočljivi i kako se ne bi narušavao izgled prostora. Primjerice, za postavljanje na stabla i zelenilo potrebno je koristiti crne ili zelene priključne vodove, dok se za postavljanje na svijetle fasade i druge svijetle površine koriste bijeli ili drugi odgovarajući vodovi. Za ostale površine potrebno je odabrati boju vodova koja je vizualno usklađena s podlogom.
Sva priključna i spojna oprema mora biti prikladna za predviđene uvjete vanjske uporabe, tehnički ispravna i sigurna. 
Projektni zadatak služi kao podloga za izradu idejnog koncepta i ponude. Konačni raspored i način postavljanja pojedinih elemenata usuglašavaju se s Naručiteljem, uz uvažavanje karakteristika mikrolokacije, raspoloživog prostora, postojećih instalacija, sigurnosnih uvjeta i važećih propisa. Ponuđena oprema mora odgovarati prihvaćenoj ponudi, a eventualne izmjene dopuštene su samo uz prethodnu suglasnost Naručitelja i pod uvjetom da se njima ne umanjuje ugovorena kvaliteta, funkcionalnost ni estetska vrijednost rješenja.

